CELEX: 32017D0131
Language: fi
Date: 2017-01-24 00:00:00
Title: Komission täytäntöönpanopäätös (EU) 2017/131, annettu 24 päivänä tammikuuta 2017, tiettyjen Itävallassa tarjottavien postialan palvelujen jättämisestä vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta annetun Euroopan parlamentin ja neuvoston direktiivin 2004/17/EY soveltamisen ulkopuolelle annetun täytäntöönpanopäätöksen 2014/184/EU muuttamisesta (tiedoksiannettu numerolla C(2017) 259) (ETA:n kannalta merkityksellinen teksti. )

26.1.2017   
            
            
               FI
            
            
               Euroopan unionin virallinen lehti
            
            
               L 21/103
            
         KOMISSION TÄYTÄNTÖÖNPANOPÄÄTÖS (EU) 2017/131,
   annettu 24 päivänä tammikuuta 2017,
   tiettyjen Itävallassa tarjottavien postialan palvelujen jättämisestä vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta annetun Euroopan parlamentin ja neuvoston direktiivin 2004/17/EY soveltamisen ulkopuolelle annetun täytäntöönpanopäätöksen 2014/184/EU muuttamisesta
   
      
         (tiedoksiannettu numerolla C(2017) 259)
      
   
   (Ainoastaan saksankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/17/EY (1) ja erityisesti sen 30 artiklan 5 ja 6 kohdan,
   on kuullut julkisia hankintoja käsittelevää neuvoa-antavaa komiteaa,
   sekä katsoo seuraavaa:
   
               (1)
            
            
               Österreichische Post AG, jäljempänä ’Itävallan posti’, toimitti 1 päivänä lokakuuta 2013 komissiolle direktiivin 2004/17/EY 30 artiklan 5 kohdan mukaisen pyynnön. Pyyntö koskee tiettyjä postipalveluja ja tiettyjä muita palveluja, joita kumpiakin Itävallan posti tarjoaa Itävallan alueella. Pyynnössä mainitaan seuraavat palvelut:
               
                           a)
                        
                        
                           yritysasiakkaiden välillä toimitettaviin osoitteellisiin kirjeisiin liittyvät postipalvelut, jäljempänä ’B2B’, ja yritysasiakkailta yksityisasiakkaille toimitettaviin osoitteellisiin kirjeisiin liittyvät postipalvelut, jäljempänä ’B2C’, kansallisella tasolla (’kotimaan’ ja ’saapuvat’);
                        
                     
                           b)
                        
                        
                           yksityisasiakkaiden välillä toimitettaviin osoitteellisiin kirjeisiin liittyvät postipalvelut, jäljempänä ’C2C’, ja yksityisasiakkailta yritysasiakkaille toimitettaviin osoitteellisiin kirjeisiin liittyvät postipalvelut, jäljempänä ’C2B’, kansallisella tasolla (’kotimaan’ ja ’saapuvat’);
                        
                     
                           c)
                        
                        
                           osoitteellisiin lähteviin B2B- ja B2C-kirjeisiin liittyvät kansainväliset postipalvelut, jäljempänä ’B2X’, sekä osoitteellisiin C2B- ja C2C-kirjeisiin liittyvät kansainväliset postipalvelut, jäljempänä ’C2X’;
                        
                     
                           d)
                        
                        
                           osoitteellisiin mainoskirjeisiin liittyvät postipalvelut kansallisella ja kansainvälisellä tasolla;
                        
                     
                           e)
                        
                        
                           osoitteettomiin mainoskirjeisiin liittyvät postipalvelut kansallisella ja kansainvälisellä tasolla;
                        
                     
                           f)
                        
                        
                           osoitteellisiin ja osoitteettomiin sanomalehtiin liittyvät postipalvelut;
                        
                     
                           g)
                        
                        
                           postituksen hoitopalvelut;
                        
                     
                           h)
                        
                        
                           sähköiseen mediaan liittyvät, kyseisen median kokonaisuudessaan toimittamat lisäarvopalvelut;
                        
                     
                           i)
                        
                        
                           filatelia – erikoispostimerkit;
                        
                     
                           j)
                        
                        
                           rahoituspalvelut.
                        
                     
         
               (2)
            
            
               Komissio hyväksyi 2 päivänä huhtikuuta 2014 täytäntöönpanopäätöksen 2014/184/EU (2). Kyseisellä päätöksellä jätettiin seuraavat Itävallassa tarjottavat postialan palvelut julkisia hankintoja koskevien sääntöjen ulkopuolelle:
               
                           a)
                        
                        
                           postituksen hoitopalvelut;
                        
                     
                           b)
                        
                        
                           sähköiseen mediaan liittyvät, kyseisen median kokonaisuudessaan toimittamat lisäarvopalvelut;
                        
                     
                           c)
                        
                        
                           filateliapalvelut ja sen omasta puolesta tarjotut maksupalvelut.
                        
                     
         
               (3)
            
            
               Komissio totesi, että muut pyynnössä määritetyt palvelut eivät täytä poikkeuksen edellytyksiä, ja näin ollen niihin sovelletaan edelleen direktiiviä 2004/17/EY.
            
         
               (4)
            
            
               Itävallan posti nosti 24 päivänä kesäkuuta 2014 unionin yleisessä tuomioistuimessa kanteen (3), jossa se vaati täytäntöönpanopäätöksen 2014/184/EU osittaista kumoamista.
            
         
               (5)
            
            
               Unionin yleinen tuomioistuin kumosi 27 päivänä huhtikuuta 2016 täytäntöönpanopäätöksen 2014/184/EU siltä osin kuin siinä todetaan, että kyseistä direktiiviä on tarkoitus soveltaa edelleen yritysasiakkaiden välillä (B2B) sekä yritysasiakkaiden ja yksityisasiakkaiden välillä (B2C) toimitettaviin osoitteellisiin kirjeisiin liittyvien postipalvelujen markkinoihin kansainvälisellä tasolla Itävallassa. Unionin yleinen tuomioistuin hylkäsi kanteen muilta osin.
            
         
               (6)
            
            
               Sen vuoksi täytäntöönpanopäätöstä 2014/184/EU olisi muutettava,
            
         ON PÄÄTTÄNYT SEURAAVAA:
   1 artikla
   Lisätään täytäntöönpanopäätöksen 2014/184/EU 1 artiklaan alakohta seuraavasti:
   
      
                  ”e)
               
               
                  osoitteellisiin B2B- ja B2C-kirjeisiin liittyvät postipalvelut kansainvälisellä tasolla.”
               
            
   2 artikla
   Tämä päätös on osoitettu Itävallan tasavallalle.
   
      Tehty Brysselissä 24 päivänä tammikuuta 2017.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 134, 30.4.2004, s. 1.
   
      (2)  Komission täytäntöönpanopäätös 2014/184/EU, annettu 2 päivänä huhtikuuta 2014, tiettyjen Itävallassa tarjottavien postialan palvelujen jättämisestä vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta annetun Euroopan parlamentin ja neuvoston direktiivin 2004/17/EY soveltamisen ulkopuolelle (EUVL L 101, 4.4.2014, s. 4).
   
      (3)  Österreichische Post AG v. komissio, asia T-463/14, ECLI:EU:T:2016:243.